open-index/open-wikipedia-markdown huggingface dataset:
Двоите горожанство

**Бипатри́ды**, од  *bis* ‘двараз’ и  *πατρίς*, *gen.* *πατρίδος*  ‘отечество’, ‘домовина’ — правный статус такых физичных особ (в римском правѣ), котры едночасно мають горожанство двох штатох, а при том каждый з них годен жадати од такой особы сповнѣня вшиткых ей горожанскых повинностей. В подобной ситуации (бипатризм) суть тыж особы, котры мають вецей як два горожанства.

Двоите горожанство може взникнути:
# при уроджѣню дѣтины од горожан штату, практикуючого при вызначѣню горожанства принцип права крови (ius sanguinus), на територии штату, де ся поуживать принцип права грунту (ius soli); 
# при побраню жены з чужоземцьом, кедь подля законодавства ей штату она не вылучать ся зоз горожанства по вступлѣню в сопружество, а подля законодавства мужового штату автоматично набывать его штатне горожанство; 
# при перемѣнѣ горожанства через натурализацию, кедь особа перед тым не злагодила змѣну горожанства зоз штатом, горожанином которого была до натурализации. 
Проблемы правного статуса бипатридох звязаны з тым, же каждый штат, котрый поважуе дану особу своим горожанином, в принципѣ мать право жадати од ней повнѣня горожанскых повинностей (зокрема, военской службы). При том бипатрид на територии штату, котрого е горожанином, не годен одречи сповнѣня своих горожанскых повинностей, одкликуючи ся на свои повинности перед иншым штатом.

## Жерела и одказы
* **Буткевич  О. В.**: Багатогромадянство //Українська дипломатична енциклопедія:  / редкол.:  (голова) та ін.; худож.-оформлювач . — Харків: Фоліо, 2013. — .   
* **М. Гнатовський**: Біпатриди //Політична енциклопедія / редкол.:  (голова),  (заст. голови). — К. : Парламентське видавництво, 2011. — . — 
*   Копия, одчитане 2021-06-05

## Референции

Катеґорія:Межинародне право
Катеґорія:Держава
Александер Митрак

**Александер Митрак**,  *Олександр Андрійович Митрак*; 16. октобер 1837, Плоское, Жупа Берег, Мадярске кральовство — 17. марец 1913, Росвигово, Жупа Берег, Мадярске кральовство — русинскый будитель, священик, писатель, поет, фолклориста и етнограф, лексикограф.

## Биография
Родителями А. Митрака были о. Андрѣй Митрак, плосковскый парох и Сузанна Бренцовичова. По закончѣню зачаточной школы в родном селѣ учив ся в Унгварской гимназии (1847–1853) шѣсть клас, а сему-восьму в Сату Маре (1853–1855), пак в Унгварской грекокатолицкой семинарии (1856–1862). Высвяченый на священика в Унгварѣ епископом Василием Поповичом 4. новембра 1862. Служив в Илници (од 21. новембра 1862),  (од 20. новембра 1863 по 4. апрѣля 1864), Ясеновѣ (од 30. септембра 1868), Кленовой (од 1. мая 1871) и Ворочовѣ (1891–1899). В роках 1864–1868 учив закон Божый в Мукачовской народной школѣ. В роках 1881–1890 быв благочинным Занастасского округа, бывав в Кленовой. Од 1. януара 1900 Митрак уже лишив священичу службу.и бывав раз в Унгварѣ, а од року 1905 и до смерти — в Росвиговѣ.

## Творба
А. Митрак жив серед люду, добрѣ видѣв мѣзерный живот подкарпатского селянина и лишив цѣнны етнографичны свѣдчѣня о его становиску, звычаях, домашности ("Домашній бытъ угро-русскаго крестьянина", "Сѣнокосы угро-руссовъ", "Народная свадьба угорскихъ русиновъ" и др.). Вельо зробив про всокочѣня памяток духовной културы подкарпатскых Русинох. Пять его рукописных зберок народных спѣванок Яков Головацкый замѣстив до 4-томного зборника "Народныя пѣсни Галицкой и Угорской Руси" (Москва, 1878). Ряд черт и статей опубликовав в галичанскых выданях. Окремы его творы опубликованы в зборнику "На Верховині" (Ужгород, 1984). В року 1867 путовав по верховинскых селах Угорской Руси и описав свои доятя в новинцѣ ''Свѣтъ'' под назвов "Путевыя впечатлѣния на Верховинѣ", а тот опис ся став документалным обвинѣньом влады и едным з найлѣпшых взорох его социално заостреной прозы.

Его "Русско-мадьярскій словарь" и "Мадьярско-русскій словарь" были поважованы за найвысшы досягнутя русофилской русинской интелигенции.

## Интересны факты
* 7. юна 1931 в Мукачовѣ отворили памятник  Александрови Митраку; в славности были участны гувернер Подкарпатской Руси Антоний Бескид, краинскый президент Антонин Розсыпал вшиткых участникох было 7300 особ; о той славности писав журнал *Карпатскій Свѣтъ  1931* и была выдана брошура як додаток ку журналу  1931.
* Колекционер старых поштовок и фотографий Игорь Гуледза подав во своем фотопроектѣ о Мукачовѣ три поступны фотографии о далшой истории того памятника з рокох 1940, 1944, 1985.

## Жерела и одказы
* **Данилюк Д.Д.**: Митрак Олександр Андрійович // Енциклопедія історії України:  / Редкол.:  (голова) та ін. НАН України. Інститут історії України. - К.: "Наукова думка", 2009 —   Одчитане online: 06.06.2021 
* **[[Іван Поп]]**: Митрак Олександр (Митракъ Александръ, Mitrák Sándor) // 
* 
* 

## Референции

Катеґорія:Русиньскы писателї
Катеґорія:Русиньскы поеты
Катеґорія:Русиньскы народны дїятелї
Катеґорія:Русиньскы фолклорісты
Катеґорія:Етнографы
Катеґорія:Лексикографы
Гадяч

**Гáдяч** — город в Миргородском районѣ Полтавской области Украины. Бывшый административный центер ликвидованого (в року 2020) Гадячского района.

## История
Перва упоминка в историчных жерелах: перед роком 1516 в «Исторіи Русов» Гадяч упомянутый як «знатнѣйший городъ», што дав назву полку («Гадяцкій»); формално городом став ся в року 1634, коли достав Магдебургске право. Быв резиденциев гетманох. З тым мѣстом звязаня важна исторична подѣя: Гадячскый договор 1658. В Другой свѣтовой войнѣ быв окупованый гитлеровцями од 27. септембра 1941 до 12. септембра 1943, а за тот час были пострѣляны 252 обывателе.

## Днешность
;Економика: Представлена потравинарством и ставебницкым промыслом: «Гадячсыр», «Гадяч. мясокомбінат», «Гадяч. елеватор», «Вентилаторный завод  “Горизонт”», завод желѣзобетоновых выробох и др.
;Школство и култура:Пять школ общеобразовных, шпортова школа, промысловка, земледѣлска школа, Полтавска филия Инштитута пчолництва им. П. Прокоповича; Гадячске училище културы им. И. Котляревского; Литературный музей Драгомановых.

## Вызнамны родаци
* Михайло Драгоманов (1841–1895), сполоченскый дѣятель, историк, литературознатель
* Ольга Косач (1849–1930), писателька, етнографка, мати Лесѣ Украинкы

## Интересны факты

## Жерела и одказы
* **Бажан О. Г.**: ГАДЯЧ  //Енциклопедія історії України:  / Редкол.:  (голова) та ін. НАН України. Інститут історії України. - К.: "Наукова думка", 2004. —  Одчитане online: 07.06.2021  
* **І. М. Гусак, Т. М. Савченко**: Гадяч //Енциклопедія Сучасної України: електронна версія [веб-сайт] / гол. редкол.: , ,  та ін.; НАН України, НТШ. Київ: Інститут енциклопедичних досліджень НАН України, 2006. URL: http://esu.com.ua/search_articles.php?id=28129 (дата звернення: 07.06.2021) 

## Референции

Катеґорія:Міста Україны
Гадячскый договор 1658

**Гадячскый договор 1658** («Гадячска уния») — быв договор меджи украинскым гетманом Иваном Выговскым и польсков владов, подписаный  в околици Гадяча. Подля того договора Руське велике княжество входило в зложѣня Рѣчи Посполитой на ровных правах з Литовскым великым княжеством.

Договор укладовав, же козацка держава Руське велике княжество, зложенв зоз трьох воеводств (Киевского, Черниговского и Брацлавского) ставать ся федеративным членом Рѣчи Посполитой на правах, што были у Литовського великого княжества. Польскый краль гарантовав амнестию вшиткым козакам, што воевали з Польщов. Войско Запорожске доставало стары привилегии, право варити паленку и держати корчмы, право гетманского суду. Реестрове козацтво могло мати 60 тыс. особ. Каждорочно подля поданя гетмана 100 козакы з каждого полку мали достати статус шляхты. Церковна уния (Брестска, 1596) мала быти ликвидована, а забраны церковны маеткы вернуты Православной Церкви. Православный киевскый митрополит ай ещи четыри православны епископы доставали членство в сенатѣ Рѣчи Посполитой. Православным гарантовали ровность в правах зоз католиками. Киево-Могилянска академия доставала статус, ровный з Краковсков академиев, а предвидѣло ся основаня ещи едной православной академии, а тыж ещи иншы выгоды.

Быв то de facto мирный договор, што завершовав польско-украинску войну 1848–1658. Рѣчь Посполита, яка войовала в тот час и з сѣверным и з выходным сосѣдами была заинтересована досягнути спокой на югу. Договор быв ратификованый варшавскым соймом в маю 1659 (в значно оклѣщеном обсягу) и перекресльовав Переяславскый договор 1654, котрым ся Украина завязовала до союзу з Русскым царством. И уже в юну 1659 войско Выговского въедно з польскым добыли велику побѣду над царскым войском под Конотопом.

Але такый договор одповѣдав лем интересам козацкой старшины, котра ся ставала шляхтов. В резултатѣ козацкого и хлопского бунта гетман Выговскый быв обаленый, а его наступник гетман Юрий Хмелницкый в октобрѣ 1659 подписав новый мирный договор з Русскым царством.

## Жерела и одказы
* ГАДЯЧСКИЙ ДОГОВОР 1658 // **Большая российская энциклопедия**.  Москва, 2006,  Електронна верзия (2016) одчитана: 08.06.2021 
* **Горобець В. М.** ГАДЯЦЬКИЙ ДОГОВІР 1658 [Електронний ресурс] // Енциклопедія історії України:  / Редкол.:  (голова) та ін. НАН України. Інститут історії України. - К.: "Наукова думка", 2004. —   Одчитане: 08.06.2021 
* **Б. К.**: Гадяцький договір // Енциклопедія українознавства: Словникова частина : [в 11 т.] / Наукове товариство імені Шевченка ; гол. ред. проф., д-р Володимир Кубійович. — Париж ; Нью-Йорк : Молоде життя, 1973. Т.&nbsp;1, с.&nbsp;333. 
* **Чухліб Т.** Гадяцька угода 1658 р. // Політична енциклопедія. Редкол.:  (голова),  (заст. голови) та ін. — К.: Парламентське видавництво, 2011. — .  Доступне online 

## Референции
 

Катеґорія:История России
Катеґорія:История Польщи
Катеґорія:История Литвы
Антонин Розсыпал

**Антонин Розсыпал**,  *Antonín Rozsypal*; *7. септембер 1866, Домажлице, Австро-Мадярщина – †30. апрѣль 1937, Прага, Чехословакия) — чехословацкый штатный урядник, земскый президент, дочасный губернатор Подкарпатской Руси (16. юн 1933 – 14. фебуар 1935).

Штудовав право в Празѣ, Вѣдню, Загребѣ. Од року 1890 на державной службѣ имперской администрации Австрийской Богемии. 

Од року 1913 служив окружным администратором,  *okresní hejtman*, в четырьох чешскых округах, а од року 1923 менованый вицегубернатором Подкарпатской Руси при губернаторови  по смерти котрого в року 1933 уряд его зоставав майже два рокы необсадженый, а правомочность губернатора перешла на . 

Коли в року 1928 вступила в платность административна реформа, што роздѣлила штат на три землѣ (краи),  достав уряд земелного (крайского) президента (подля днешной терминологии: глава администрации Земли Подкарпаторусской). 

Фактично в его руках ся злучовали ся вшиткы штанглѣ влады. Але промысел и аграрна выроба в краю были заосталы, было вельо социалных проблем, по переходѣ краю из Мадярского кральовства до Чехословакии потребовала розвою нова сѣть дорог, ориентованых не на юг, а на запад, запущене было и лѣсництво, а на то вшитко ся накладовала свѣтова криза . И хоть во вшиткых сферах объективны числа свѣдчать о успѣхах влады , не мож не признати, же поробила и хыбы. Влада была остро критизована передовшиткым автономистами и комунистами, котры указовали на факты корупции, на то, же преференции в културной и политичной сферѣ мають пришлы Чехы и Украинцѣ, а не мѣстны люде. Але наперек той критицѣ, котра ся розмогла уже перед роком 1928, президент републикы  меновав   на уряд крайского президента. Наконець быв   донученый од 1. януара 1937 одыйти до пензии. По даколько мѣсяцях умер во вѣку 70 рокы. На его память была поименована улиця в Ужгородѣ, котра веде од «чешской» штверти *Галагов* ку центру, днешня *улиця Довженка*.

## Жерела и одказы
* **Hrbek Antonín** (2012). Schopný manažer a úředník Antonín Rozsypal. // *Podkarpatská Rus: Časopis Společnosti přátel Podkarpatské Rusi, * Praha. Доступне online; одчитане 2021-06-09  
* **Pop, Ivan**. Podkarpatská Rus : osobnosti její historie, vědy a kultury. Praha: Libri, 2008.   . 
* **Іван Поп**: Розсипал Антонін (Rozsypal Antonín) // 

## Референции

Катеґорія:Русиньскы політіци
Катеґорія:Державны урядници
Анталōвьска Поляна

**Анталōвьска Поляна** —  йсе верьх в Украйиньскых Карпатах на Пӯдкарпатёви. Росположена у западнӯй частï хребта Маковиця (Вигорлат-гутиньскый вукланичный хребет). Высота верьха 968 м.

На сівернӯй ай сіверо-западнӯй частï берегы доста стромі а на виходнӯй ай южнӯй берегы суть доста благі ай плавні. Вшиток верьх залїсненый буком, дубом тай грабом.

Катеґорія:Ґеоґрафія Україны
Катеґорія:Карпаты
Владислав Ванчура

**Владислав Ванчура**,  *Vladislav Vančura*,  , Гай (окрес Опава), Австро-Мадярщина — , Прага, Протекторат Богемия и Моравия— дохтор, писатель лѣвой ориентации,  
В. Ванчура належав до того ростучого числа чешскых писателей, котры в медживойню з великым интересом обернули ся ку темам Подкарпатя: Иван Олбрахт, Карел Чапек, Станислав Казимир Нойманн. Быв активным участником антифашистичного одпору. Зостав арештованый и розстрѣляный гитлеровсков окупачнов владов.
## Творба
В. Ванчура указав новы дорогы в чешской прозѣ, его штилистичны средства вплынули на векшину молодых чешскых прозаикох. Выступовав тыж яко драматик. Во Ванчуровых грах дематериализованы люде приносять филозофичну думку або животный погляд. Занимав ся ай филмом. Сюжет у Ванчуры другорядный, в его поданю хоснуе новы способы. Нароком не описуе подробно мѣсто и час, ани не характеризуе особы шпецифичнов бесѣдов: тым вшиткым хоче указати праоснову чоловѣка. Подагде бесѣду прифарбить пословицьов ци приказков, стародавныма словами, або людовов мудростьов. Материал его образох натуралистичный, а способ громаджѣня метафор через асоциации сполочный з поетизмом. 

Написав антибуржоазны и антивоенны романы *Пекарь Ян Маргоул* (Pekař Jan Marhoul, 1924), *Страшный суд* (Poslední soud, 1929), *Три рѣкы* (1936), трилогию *Образы з истории чешского народа* (1939–1942).  Роман *Страшный суд*, придѣленый Подкарпатской Руси, быв перевыданый в року 1958, ай перекладеный по украинскы: *Останній суд* (1986). Роман выплѣтать тему злочину и покараня и повѣдать о подкарпатском Русинови, котрый учинив злочин и хоче перед каров утѣкнути до США. Ещи раз  навщѣвив Подкарпатску Русь в року 1933, коли з  наточили филм *Марийка невѣрниця* (Marijka nevěrnice). 

## Жерела и одказы
* **Josef Kotrč, Josef Kotalík**: Stručné dějiny československé literatury —Praha: Československá Grafická  1934  
* **Кудрицкий А. В. ** и др. (ред.): *Украинский советский энциклопедический словарь в трех томах*. / Главная редакция Украинской Советской Энциклопедии . — К., 1988. Том 1.  С.&nbsp;259 
* **Іван Поп**: Ванчура Владислав (Vančura Vladislav) // С.&nbsp;77

## Референции
Поетизм

**Поетизм**,  *poetizmus* — напрям в чешском вытварном умѣню и литературѣ , котрый ся вывинув паралелно зоз французскым надреализмом и в дачом близкый ему ай иншым експерименталным напрямам того часу (футуризму, кубизму, дадаизму).
## История
Сам термин придумав критик Карел Тейге в року 1923. Поетизм часово прийшов за пролетарсков поезиев, а быв в истнотѣ поворотом к умѣню про умѣня. Раз про то, же тенденчна идеологична поезия зуновала люди, а тыж и социална ситуация ся на час успокоила. Поезия мала стати ся «игров красных слов», «чистов поезиев».
На погляды поетистох моцный вплыв чинила творчость , , , а каммай . Поетисты выказовали интерес ку умѣлству примитивных народох, наивному малярству, такым зрѣлищным формам як вариете и циркус; а окрем того — ку психоаналитичной теории и психологии перцепции. В року 1920 в Празѣ была основана група *Devětsil*, а в року 1924 опубликовали манифест поетистох, автором котрого быв К. Тейге, де поетизм дефиновали як «умѣня жити и тѣшити ся животом». Поетисты (писателе Витезслав Незвал, Ярослав Сейферт, Константин Библ) вытычили гасло забавности и атрактивности умѣня; оно мало ся стати не естетичным додатком живота, але его частьов, «гигиенов душѣ», емоционалнов противагов розумовой чинности. Зато окремѣшный вызнам в творбѣ поетистох доставать гумор ай игра. В року 1934 Тейге и Незвал стали ся инициаторами организации в Празѣ  групы надреалистох, и поетизм наслѣдно завершив свое ествованя.

## Характеристичны знакы
#Темов поезии ся ставать игра фантазии, спонтанне пасмо представ, перескакуючых од реалности ку споминкам и снам, без логичной звязности, але з увагов на подсвѣдомость, як надреализм. Такый процес описаный в Чапковом повѣданю *Поет (Básnik)*.
#Зато, же поезия як непрерывный поток асоциаций не членить ся логично, лем звуково, поетисты одстранюють з ней знакы интерпункции, як то перед тым робили футуристы и експресионисты.
#Поетисты, як декаденты и импресионисты найвысше держать красу звучаня (евфонию), а одты их облюбеность асонансох и необычайных рим. 
## Вызнам
Напрям поетизму приспѣв ку векшой емоционалности чешской поезии, очищѣню литературного языка од архаизмох, вывою новых стиховых форем. Але игра и забава, взяты за филозофичну основу, не могли обстояти перед выкликами живота.

## Жерела и одказы
* **Josef Kotrč, Josef Kotalík**: Stručné dějiny československé literatury —Praha: Československá Grafická  1934  
* **Ковалів Ю. І.** (автор-укладач): Літературознавча енциклопедія / y двох томах /.— К: ВЦ «Академія», 2007. (Енциклопедія ерудита). Том 2 — 624 с.   С. 233.
* **Николюкин А. Н.** (ред.): Литературная энциклопедия терминов и понятий — Институт научной информации по общественным наукам — Москва: НПК «Интелвак», 2001    Сс. 784–785.

## Референции
Петро Милославскый

**Петро Милославскый**,  *Петр Петрович Милославский*, , Ямбург Санкт-Петербургской губернии,  Российска империя – , Сибирия, СССР — хормайстер, умѣлствознатель, композитор, учитель з числа особ российской пореволучной емиграции на Подкарпатской Руси.

## Биография
По закончѣню промысловкы в року 1913 быв приятый до Петербургского (од року 1914 Петроградского) Технологичного Инштитуту на Механичне оддѣлѣня, де едночасно зоз высокошколскыма штудиями (1913–1915) учив ся в Школѣ хорового спѣву и диригованя А. А. Архангелского. Штудии му перервала мобилизация до войска. По фебруаровой револуции року 1917 зостав хормайстром в городах Донбаса. В року 1919 быв мобилизованый до Бѣлой гарды, а по ей поражцѣ в року 1920 з бѣлогардѣштами быв евакуованый до Турции, пак до Алжиру.

В марцу 1922 з групов иншых штудентох быв посланый до Прагы, де продовжив штудии в Пражском политехникумѣ и яко слухатель навщѣвовав Русскый педагогичный инштитут имени Яна Амоса Коменского. Активно ся залучив до сполоченского живота, працовав в емигрантском выдавательствѣ *Пламя*, выступовав з окремыма публикациями и статьями в периодиках, в котрых пропаговав русске музичне и хорове умѣня; быв членом Сполку писательох и новинарьох ЧСР.

Спѣвав в Штудентском русском хорѣ и Козацком донском хорѣ. В року 1933 музично-драматичне общество *Боян* позвало  до Ужгорода, котрый ся став его домом до конця живота. Працовав як учитель в тутешных школах, быв хормайстром общества *Боян* и учительского хора Ужгородского округа. 

В 1930-х роках хор  *Боян*  концертовав и зыскав собѣ славу и за границями Подкарпатской Руси, по цѣлой републицѣ. выступовав з публикациями в периодиках, на радио, з помочов и порадами зачаточникам хорового спѣву. Як мож ся дознати з его инзерату в едной тогочасной новинцѣ, музична литература, «списки и каталоги нот, подробныя свѣдѣнія и пр. — высылаются по первому требованію. С запросами обращаться на имя , по адресу , Užhorod, Podkarpatská Rus».

Од року 1939 по приходѣ Мадярох и до конця войны быв учительом в Середньому. В року 1945 за службу в Бѣлой гардѣ быв репресованый и высланый до Донбасу, але уже в року 1946 быв регабилитованый и зостав умѣлецкым ведучым, а пак и директором *Закарпатского ансамблу пѣснѣ и танцю*, котрый под его веджѣньом в року 1947 быв реорганизованый на *Закарпатскый народный хор*.  скончав ся на пробѣ в часѣ концертованя хора по Сибирии и на Сахалинѣ; погребеный на теметовѣ ''Калвария'' в Ужгородѣ, сектор №3.

## З публикаций
* Милославский П. П.: А. А. Архангельский, его жизнь и деятельность //Русский Хоровой Сборник. Прага: Издание Общественного Русского хора имени , 1930
* Милославский П. П.: Русское хоровое дело в Праге //: Русские в Праге. Прага. 1928. .
* (В сполуавторствѣ) Народнҍ пҍснҍ подкарпатскихъ русиновъ.  Зобрали: , , . Унгваръ, 1944. Выданя Подкарпатского Общества Наукъ. Народна библіотека, 

## Жерела и одказы
* **Алмашій М.**: Милославський Петро Петрович //  
* **Грін О.**: Божественний регент // Карпатський край. 1994. , . 
*   
*   

## Референции

Катеґорія:Композіторы і музиканты
Катеґорія:Педаґоґы
Кингисепп

**Ки́нгисепп** (до 1922 **Я́мбург**) — город (од 1784) в России, административный центер Кингисеппского района Ленинградской области и муниципалной формации Кингисеппска варошска селитва.

## История
Основаный в року 1384 як новгородска погранична охранна твердыня под назвов *Ям*, а уже в року 1395 выдержав напад Шведох, а в року 1444 ливонскых рыцарьох, але быв заятый и утримованый Шведами в роках 1581–1590; В року 1617 Столбовскым миром было Русске царство принучене оддати го з околицьов Шведам, аж в року 1703 Петро Великый настало вернув територию России. Од попередного шведского панованя зостала городу назва *Ямбург*, а в року 1922 Ямбург перейменовали на *Кингисепп* на честь естонского револуцио­нера В. Кингисеппа (1888–1922).

## Полога
Лежить о 136 км на югозапад од Санкт-Петербурга, споеный з ним желѣзницьов, на правом,высоком березѣ рѣкы Луга.

## Култура и газдовство
В Кингисеппу суть филиалкы высшых школ Санкт-Петербурга, молодежный театер, фолклорный театер. В другой половцѣ XX. ст. Кингисепп ся вывинув на великый промысловый центер: Промыслова група *Фосфорит* (од року 1963 продукуе фосфорны гноива); фабрика на выробу амониака *ЕвроХим - Северо-Запад* (од 2019); Кингисеппска склярня (выроба скляной тары), деревопромысел, обробка камѣня, одежный и поживовый промысел.

## Жерела и одказы
* Jamburg //**Ottův slovník naučný** Dvanáctý díl. Praha : J.&nbsp;Otto, 1897.  
*  

## Референции

Катеґорія:Населены пункты России
Мала Копаня

**Мала Копаня**  — село в бывшом Виноградовском районѣ Закарпатской области Украины. По административной реформѣ 2020 интегрована Береговскым районом. 

;Администрация: 
: Малокопанська сільська рада 
:90331, Закарпатська обл., 
:Виноградівський р-н,
:с. Мала Копаня, вул. Центральна, 44
:тел. 03143 2-29-55 

## История
Мала Копаня в историчных жерелах упомянута под роком 1400. В добѣ УССР належала ку Великокопанской сельской радѣ. Од року 1997 достала властну администрацию.

В року 1910 в селѣ зраховали 752 обывательох, з того Русинох — 671, Нѣмцьох — 64, Мадярох —17; котры подля вѣры были грекокатолици — 669, израелиты —64, римокатолици — 19. До Трианона село належало Тисянскому округу,  *Tiszáninneni járás*, жупы Угоча.

В року 1930 в селѣ заевидовали 766 обывательох, з них были: 715 Русины, 44 Евреи, 7 Мадяре. Грекокатолицка громада мала 703 вѣрникы, муровану церкву  од року 1864. В селѣ была русинска школа (1 класа).

## Вызнамны родаци
* Йоанн Семедий (1921–2008), епископ Мукачовской грекокатолицкой епархии

## Жерела и одказы
* **A történelmi Magyarország** atlasza és adattára 1914  
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
*  

## Референции

Катеґорія:Населены пункты Украины
Катеґорія:Населены пункты Закарпатской области
Гвадалахара (Мексико)

**Гвадалахара**,  *Guadalajara*, главный город федералного штата Халиско, положеный на западѣ середньой части Мексика в надморской высотѣ около  в пасмѣ климы сухой и мягкой (выявши сезону дожди в добѣ од юла до середины септембра). 

## История
Основаный Испанцями в року 1531, город до  ся веце разы переносив через одпор Индианох, тысячи котрых были заяты ловцями на рабы, осѣдлыма ту в ранньой колониалной добѣ. Город в року 1549 став ся резиденциев епископства. Гвадалахара зажила значный рост од , а ку  стала ся другым найвекшым городом Мексика.

## Днешность
Економика Гвадалахары традично ся базуе на службах в роли административного центра и комерчного перекладового пункта про околичный земледѣлскый регион, котрый переважно продукуе кендерицю, бобовы и домашный статок. Од року 1940 город тыж выступуе як великый продуцент текстилий, електроникы, хемикатох, ставебных материалох, догановых продуктох, безалкоголных напиткох ай иншых товарох.

## Жерела и одказы
* 
## Референции

## Фотогалерия

Country1.JPG|'
GWTC1.JPG|'
Multiva1.jpg|
Tapatio tour bus.jpg|
15mpalace.JPG|
Plaza de Armas, Guadalajara, Jalisco, México.jpg|
Palacio de gobierno1.jpg|
Plazadeliberacion1.jpg|
Pedromoreno1.jpg|
FotoCH 32.JPG|
CH2Uni.jpg|
FotoCH 17.JPG|

Катеґорія:Населены пункты Мексика
Протекторат

**Протекторат**, од  *protector*  *окранитель*, *покровитель* — една з форм колониалной зависимости, при котрой една держава подля меджинародного договора передавать иншой сповнѣня своих вонкашных односин. Едночасно патронована держава принимать радника або ведучого (резидента) про внуторны дѣла, заховуючи лем даяку самостойность. 

В истории меджинародных односин не рѣдкы суть припады, же ся протекторат установив еднобочным актом. Так, Велика Британия в року 1914 путьом еднобочной декларации установила протекторат над Египтом, котрый фактично окуповала уже в року 1882. В року 1939 Нацистична Германия установила протекторат над Чехиев и Моравиев, котры де факто стали ся жертвами фашистичной агресии.

Протекторат не мусить быти споеный з утратов самостойности. Так, напримѣр, Краков од Вѣденьского конгресу (1815) аж до року 1846 быв под протекторатом трьох сосѣдных великодержав, России, Австрии, Пруссии.

Термин «протекторат» поуживають на означѣня такых односин зовсѣм недавно, од XIX. стороча. Авшак, примѣром протектората може быти Кральовство Нумидия, котре было под охранов и контролов старовѣкого Рима.

## Жерела и одказы
* 
* **Ottův slovník naučný**. Dvacátý díl. .  Protektorát 
* 

## Референции

Катеґорія:Формы штату и влады
Чаковец

**Чаковец**,   *Čakovec*,  *Csáktornya*,  *Tschakturn* — город в Хорватии, административный центер жупы Меджимурье, найсѣвернѣйшой, найменшой и найгустше залюдненой хорватской жупы. 

## История
Город основав в XIII. сторочу Чак з племена Гагот, вазал краля Бейлы IV., а быв то деревяный замок. Перва исторична упоминка *Чаковой турнѣ* датована роком 1328. В роках 1547–1719 властниками замка были члены герцогской фамилии Зриньи, а од року 1579 довкола замку зачав выростати город з торговыма привилегиями. В роках 1738 и 1880 город потерпѣв од трясѣня землѣ, а в року 1741 од великого пожара. В року 1848 бан Йосип Елачич выслободив Чаковец од Мадярох. В року 1860 ту пролягла желѣзниця од Будапешта до ядранского приставу Фиуме, а в року 1893 Чаковец достав електрику. В роках 1941–1944 быв окупованый Мадярами, а 6. апрѣля 1944 выслободженый совѣтсков Червенов армадов под везирством маршала Федора Толбухина.

## Днешность
### Обывательство
Списованя 2001 в Чаковци указало 15 790 особ, что кус менше, як в року 1991, коли было . Включно з подгородами в року 2001 обывательство числило .

Днешны обывателе города переважно суть етничны Хорваты (93,8%), при том найвекшов меншинов суть Ромы (3,8%). Иншы етничны групы (<1%): Сербы, Мадяре, Словенцѣ, Албанцѣ и др.
### Газдовство
Основу економикы Чаковця чинить металообробный промысел, выроба текстилий, обуви, поживнин, деревообробка, выдавательство, торговля.

## Вызнамны родаци
* Миклош Зриньи (1620–1664), поет, филозоф, политик
* Едмунд Еган (1851–1901), мадярскый урядник, организатор земледѣлства Угорской Руси.

## Жерела и одказы
* 
## Референции

Катеґорія:Населены пункты Хорватии
Протекторатна коруна

**Протекторатна коруна** (куртанка **K**) — грошова единиця в роках  на територии Протекторату Богемия и Моравия. в часѣ нѣмецкой окупации. На словацкой територии бывшой чехословацкой републикы быв выголошеный Словацкый штат зоз властнов валутов. 

Чехословацкый народный банк 31. марца 1939 змѣнив назву на Народный банк Богемии и Моравии. Фактично быв он подрядженый Райхсбанку, котрый мав  право вплыву на чинность Народного банку.  Протекторат ся  став частьов мытного простору Райха, де коруна перестала быти окремов валутов. Заник валутной автономии быв наслѣдком мытной унии. Протекторат утратив независлу платничу систему зо заграничом.

Курз протекторатной коруны быв штучно уложеный ку имперской марцѣ, а то . Така реалность вела ку раблованю чешской и моравской торговлѣ, бо нѣмецкы окупанты и Нѣмцѣ в Райху подля курзу, котрый не одповѣдав реалной вартости (тота была около ), выкупововали товары, поживу, алкогол.

## Референции
Завадка (окрес Михаловце)

**Завадка**,  *Závadka* — село в Словакии в окресѣ Михаловце Кошицкого краю.

## Полога
Лежить о  на выход од Михаловець, в надморской вышцѣ , на южном березѣ Земплинской ширявы.

## История
Перва упоминка датована роком 1405, спочатку под назвов Závada, а од другой половкы стороча — Závadka. В року 1851 Елек Фейньеш называть село русинско-словацкым.

Едным з тых землепанох быв доста заможный Иштван Коллар, судовый урядник во выслужбѣ, з чиев старшов дѣвков, 17-рочнов Амалиев, оженив ся 21. апрѣля 1851 29-рочный Карой Мейсарош. В року 1899 мадярска назва села *Závatka* была перемѣнена на *Fogas*. Найвекше обывательство, а то 461 особа, заевидовано при списованю 1910, а село тогды припадало Собранецкому окресу, а в Собранцях мало пошту и телеграф. По Трианонѣ, коли село одышло Чехословакии належность ку Собранцям ся заховала. В рокох 1990–1994 в селѣ выставленый римокатолицкый костел, посвяченый Вознесению Господню.

## Обывательство

## Жерела и одказы
* **Fényes Elek**: Magyarország geographiai szótára, mellyben minden város, falu és puszta, betürendben körülményesen leiratik. Pest, 1851. 
* **Révai nagy lexikona**. 7. köt. Révai Testvérek Irodalmi Intézet Részvénytársaság, Budapest. 1913.   
* '''Сайт сельского уряду''' 

## Референции

Катеґорія:Населены пункты Словакии
Пейч

**Пейч**,  *Pécs*,  *Fünfkirchen* — город з правами жупы на югозападѣ Мадярщины, административный центер жупы Бараня, з обывательстом над , пятый найвекшый мадярскый город по Будапештѣ, Дебреценѣ, Сегедѣ и Мишколцу.

## Полога
Лежить в южной подошвѣ лѣсистых гор Мечек, в оддалѣню около  на юг од Будапешта, около  на запад од Дуная и около  на запад од троймеджа Мадярщина–Сербия–Хорватия.

## История
На том мѣстѣ быв римскый город *Сопиане*,  *Sopianae*, центер провинции *Южна Паннония*. 

Перва исторична упоминка з року 871 именуе осаду  *Quinque Ecclesiae* 'пять церков'. Од зачатку XI. стороча входить до Мадярского кральовства. В року 1009 краль Штефан I. (1000–1038) заложив ту римокатолицке бискупство. Под днешньов назвов споминать ся од року 1235. Тота назва мать славянску етимологию од числа 5, в языку войводинскых Русинох: *пейц*. 

В року 1367 краль Лайош І. Великый основав найстаршу Пейчску универзиту.  В роках 1543–1686 Пейч быв под османсков окупациев. В року 1780 достав статус вольного кральовского города.  Зачало ся копаня угля отвореным способом в горах Мечек (котре ся продовжовало до вычерпаня в зачатку XXI. стороча) и промысловый розвой.  Од того часу доднесь ся захранили пивоварѣня (*Péc­si Sörfőzde*, 1848), виноробство (фабрика игристых вин *Litt­ke*, 1859), керамична фабрика *Zsolnay*, 1853.

## Обывательство







## Жерела и одказы
* 
* **Лобанов М. М.** ПЕЧ //Большая российская энциклопедия.  Москва, 2014,  Вебова верзия (2016); одчитана: 30.07.2021https://old.bigenc.ru/geography/text/3137286
* 

## Референции
 
Катеґорія:Населены пункты Мадярьска
Франсуа Олланд

**Франсуа Жерар Жорж Ніколя Оланд** ( *François Gérard Georges Nicolas Hollande*; родив ся 12. авґуста 1959, Руан)  — французськый політик. Презідент Франції (15. мая 2012 — 14. мая 2017 рокув).

Катеґорія:Презіденты Франції
Шкоция

**Шкоция**, по англицкы и шкотскы ***Scotland***, по гелскы ***Alba*** — штат в статусѣ  автономной административно-политичной части Споеного Кральовства Великой Британии и Сѣверной Ирландии. 

Шкоция занимать сѣверну часть острова Велика Британия и прилеглы островы. Хоть она териториално занимать третину Великой Британии, подля обывательства там жие лем десятина.

## История
В старовѣком Римѣ Шкоцию называли часто Каледониев. Античны авторы называли обывательох Шкоции *пиктами*, од  V. стороча  там з Ирландии зачали ся селити *шкоты*. В IX. сторочу ся склало споене кральовство пиктох и шкотох, называне *Алба*, а од XI. стороча познате як *Кральовство шкотох*  *Regnum Scottorum* або *Шкоция*  *Scotia*,  *Scotland*.

Од конця XIII. стороча Англия пробовала добыти Шкоцию, але натрафила на одпор. В року 1314 Шкоты поразили англицку армаду. В року 1328 Англия вызнала независимость Шкоции. Од року 1603 на англицкый престол наступив краль Якуб І. Стюарт (1566-1603-1625) з шкотского дома Стюартох. Быв он разом и кральом Шкоции яко Якуб VI. (1566-1567-1625) и так в часѣ его панованя реализовала ся Уния корун меджи Англицкым и Шкотскым кральовством. В роках 1651–1952 Шкоция была насилно прилучена ку Англии, а в року 1707 набрали силу официалны акты, котрыма ся закончила ся история Шкотского кральовства, и оно вошло в Кральовство Великой Британии.

## Днешность

Подля резултатох референдума з року 1997 Шкоция (в року 1999, первый раз од року 1707) обновила свой независимый парламент, а зачатком XXI. стороча склав ся активный рух, веденый Шкотсков националнов партиев, за обновлѣня независимости Шкоции. На референдумѣ 18. септембра 2014 векшина обывательства автономии проголосовала за далше стриманя Шкоции в составѣ Великой Британии.

## Обывательство
Шкоты суть трудолюбивы, практичны и горды своима традициями и оригиналнов културов. Хоть дефинитивна векшина теперь говорить по англицкы, гелскый (Scottish Gaelic) и шкотскый (Scots) язык мають широкый вплыв и хоснованя, суть подтримованы в новом парламентѣ од року 1999, а мѣстны школскы администрации суть повинованы включити до програмы школ выуку тых языкох и литератур там, де на то е потреба. При том, же Шкоция найрѣдко заселеный регион Великой Британии, ту основна маса обывательства сконцентрована довкола четырьох мѣст: Абердин, Данди–Перт, Единбург, Глазгов,  котры суть центрами промысла, транспорта и торговлѣ. В тых мѣстах густота обывательства стораз векша як в найменше заселеных частях Шкоции.
 
## Жерела и одказы
* 
* 
* **Мереминский С. Г.** ШОТЛАНДИЯ //Большая российская энциклопедия. . Москва, 2017  Одчитане: 28.06.2023  
* **Прохоров А. М.** (гл. ред.): Большой энциклопедический словарь — Москва: Советская энциклопедия, 1993. —    

## Референции

Катеґорія:Країны Европы
Катеґорія:Країны
Катеґорія:Велика Брітанія
Минералогия

**Минералогия**, од  *minera* «руда» +  *λόγος* «учѣня, наука» — наука о минералах, их зложѣню, даностях, физичной штруктурѣ, условиях формованя, указаня ся и перемѣн в природѣ.

## История
Як окрема наука минералогия сформовала ся в добѣ Ренесанции (Георг Агрикола и др.). Термин *минералогия* введеный в року 1636 италианскым. ученым Бернардом Цезиусом. Во XVIII. ст. од минералогии ся выокремила кришталография, в XIX. ст. — петрография, в XX. ст. — наука о хосенных копалинах, геохемия, кришталохемия. Основы модерной минералогии заклали Владимир Вернадскый,
Виктор Мордехай Голдшмидт и др.

## Терминология и конарѣ
Минералогия характерна великов розманитостьов теоретичных и ужитковых напрямох, а тыж богатов системов назв и
номенклатуров. Днесь минералогия хоснуе около 14000 терминох, якыма означать научны поняття. Традично учебный предмет минералогия дѣлять на двѣ векшы части: общу або теоретичну и описову або систематичну (опис минералох). Традичны конарѣ суть:
* кришталохемия минералох — штудуе зависимость хемичного зложѣня, кришталичной штруктуры и характеристик минерала;  
* морфология минералох — штудуе форму минералных индивидох, агрегатох и ей звязаность з конштитуциев и генезов минералох;
* генетична минералогия — штудуе зароджѣня, рост, перетворѣня минералох;
* експериментална минералогия — выгледуе способы вырощованя штучных минералох, моделованя процесох минералотворѣня;
* систематична минералогия — описуе минералы в их научной класификации;
* топоминералогия — штудуе просторовы закономѣрности формованя и указаня ся минералох в найдищах, регионах, земной корѣ;
* ужиткова минералогия — описуе практичне хоснованя минералох, способы гледаня и оцѣнкы найдищ, технологии обробкы и переробкы минералох.
Новы конарѣ суть:
* биоминералогия — штудуе перетворѣня минералох при участи живых организмох;
* козмична минералогия — штудуе минералы планет, астероидох, комет, козмичный порох;
* наноминералогия — штудуе объекты нанорозмѣрной величины, надмолекуларны формы: ниткы, цѣвкы,кулѣ, шпиралы.

## Жерела и одказы
* **Білецький В. С. ** (ред.):  Мала гірнича енциклопедія. В 3 т. — Донецьк: Донбас, 2007  Том 2.    
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.   

## Референции

Катеґорія:Минералогия
Дарвел

**Дарвел**,  *Darvel*, шкотскы: *Dairvel*, шк.гелскы: *Darbhail* — село, положене во Выходном Ейрширу (East Ayrshire) в Шкоции (Велика Британия).

## Полога
Дарвел лежить на дорозѣ А71, котра перетинать Шкоцию од Ервина на выходном березѣ до Единбурга на западном. Оддаленый о  на выход од Килмарнока, административного центра Выходного Ейршира. На южной околици Дарвела тече рѣка Ервин.

## История
Дарвел основав в року 1752 властник тамошной землѣ Джон Кэмпбелл,  граф Лаудонскый, жебы мав зыск од свого маетку, а оселив там зачаточно 12 родин. В року 1780 Дарвел мав уже понад 400 обывательох. Од року 1876 в цѣлой долинѣ рѣкы Ервин, зачали фабричну выробу чипок, была фабрика и в Дарвелѣ, котрый став ся познатым в цѣлом свѣтѣ як «чипковый Дарвел». Продукция ся експортовала на вшиток свѣт, майвеце до Индии.  Од  аж до конця  на вшитку силу пробовали конкуровати з фабриками Индии и Китая, але програли. Днесь фабрикы в Дарвелѣ збуряны, жебы мати мѣсто на бывалны ставбы. Але тото ремесло не утратило ся. Чипкы ту и дале плетуть, и майже на кождом оболоцѣ в селѣ висять фирганкы тутешного чипкованя. 

## Вызнамны родаци
* Александер Флеминг (1881–1955), объявитель пеницилина, родив ся на фермѣ Лохфилд, о  од Дарвела, днесь там е мемориал на его честь. 

## Жерела и одказы
* 

## Референции

Катеґорія:Населены пункты Великой Британии
Единбург

**Единбург**,  и шкотскы: *Edinburgh [ˈɛdɪnb(ʌ)rə]*, шк.гелскы: *Dùn Èideann [tuːn ˈeːtʃən]* — главный город  Шкоции (Велика Британия) (од року 1437) и другый найвекшый ей город. Административный центр столичного округа (City of Edinburgh).

Подля штатистичных шацункох, обывательство Единбурга числило  (середина 2016), але  (середина 2019) про столичный округ и  (2014) про ширшу агломерацию.

## Вызнамны родаци
* Валтер Скотт (1771–1832), писатель
* Александер Греам Белл (1847–1922), вынаходник телефона
* Роберт Луис Стивенсон (1850–1894), писатель
* Артур Конан Дойл (1859–1930), писатель

## Жерела и одказы
* 
* The City of Edinburgh Council official website
* **Сокольский В. М.** ЭДИНБУРГ // Большая российская энциклопедия. . Москва, 2017,  Верзия: 2020. Одчитане: 07.08.2021
## Референции

Катеґорія:Населены пункты Великой Британии
Катеґорія:Міста Великой Брітанії
Дезидерий Миллый

Професор **Дезидерий Миллый**,  , * 7 август 1906, Кыйов – † 1. септембер 1971, Братислава)&nbsp;— русинскый и словацкый малярь, график и педагог, сполоченскый и културный дѣятель серед Русинох Словакии.

## Биография
Походив з родины грекокатолицкого духовника. По закончѣню гимназии в Левочи (1917–1922) абсолвовав грекокатолицку русинску учительску семинарию в Пряшовѣ (1922–1926), а в роках  1926–1933 выштудовав малярство на Умѣлецко-промысловой школѣ в Празѣ (UPŠ, днесь Высока школа умѣлецко-промыслова, VŠUP) у професорох Йозефа Шуссера и Арношта Гофбауера. По штудиях одслужив военчину и вернув ся до родного края, де учительовав в закладной школѣ в Орловѣ (1935–1943), а в року 1943 перешов до Пряшова, де быв професором креслѣня на учительской семинарии.

Од року 1946 до конця живота жив и творив в Братиславѣ. Быв педагогом на Педагогичной факултѣ Универзиты Коменского, на Словацкой высшой школѣ техничной (SVŠT, днесь Словацка технична универзита, STU), а од року 1949 професором на Высшой школѣ вытварного умѣня (VŠVU), на катедрѣ общого и пейзажного малярства. В року 1952 быв ректором той инштитуции.

По смерти умѣлця, в року 1983 во Свиднику отворили галерею . В експозиции той галерии указаный вывой людового и фахового вытварництва Русинох и Украинцьох од XV. стороча доднесь, а она творить часть фонду Словацкого народного музея (SNM) – Музея украинской културы (MUK) во Свиднику.

## Творба
Ещи в часѣ штудий в Празѣ спознав ся з наданыма словацкыма умѣлцями, што ся там учили, з нима створив групу *Generácia 1909*, котра ся записала до истории вытварного умѣня. В року 1941 навязав тѣсны контакты з умѣлецкым простором Братиславы, быв приятый за члена *Сполку словацкых умѣлцьох*.

Д. Миллый выступовав в розличных техниках: олѣйомальба, акварел, пастел, темпера, комбинованы техникы. Вызнамный подѣл в его творбѣ мать кресба, графика и книжна илустрация.

При пестрости и богатости тем и техник про его творбу суть характерны майстровске указаня сельского челядника з проникнутьом до внуторной чутьовой атмосферы, поетичность и баладичность. Майстер створив свой властный штил, котрый доднесь очаровуе свойов оригиналностьов.

## Жерела и одказы
*   
*  
* 
* **Іван Красовський**: Діячі науки і культури Лемківщини. Довідник. Львів: Думка світу, 2000. — 124 с.   Доступне на lemko.org 
* **Іван Поп**: Миллий Дезидерій (Milly Dezider) //, 

## Референции

Катеґорія:Русиньскы малярї
Катеґорія:Русиньскы педаґоґы
Липье (Бещадскый повѣт)

**Липье**  *Lipie* – село в Польщи, положене в Подкарпатском воеводствѣ, в Бещадском повѣтѣ, в гминѣ Чарна.

## Полога
Село Липье лежить в юго-выходном кутѣ Подкарпатского воеводства, оддалене од повѣтового центра Устшыки Долне о  на юг-юго-выход, од центра гмины, Чарна Гурна, о  на юго-выход. 

## История
В року 1589 Липье было кральовскым селом и належало ку самборскому повѣту Руського воеводства..
В року 1880 в селѣ быв 391 обыватель руськой народности, грекокатолицкой вѣры, деревяна грекокатолицка церква, в котрой ся вели матрикы од року 1786.

По Другой свѣтовой войнѣ до осени року 1951 село належало до Дрогобычской области УССР. 15. фебруара 1951 быв подписаный договор о вымѣнѣ територий з Польщов, подля котрого до 17. новембра 1951 было докончене пересельованя людей и передача нерухомости. Липье вошло до новоствореного устшыцкого повѣта Жешовского воеводства. При вымѣнѣ украинске обывательство было переселене на юг Украины, а Липье заселено Поляками. В роках 1975–1998 територия административно належала Кросненскому воеводству.

## Днешность
Днесь Липье належить ку римокатолицкой парохии Здвигнутя Св. Креста в Чарной. Филиалный костел Божой Матери Ченстоховской поставленый в року 1983. Дотогды од року 1976 за костел служила церква з року 1900, котра цѣлком згорѣла 18. мая 1981.

## Вызнамны родаци
* Василь Курилло (1861–1940), грекокатолицкый священик и русинскый народовець, бывшый Министер загранича Лемковской републикы Флоринкы.

## Жерела и одказы
* 
* 
* 

## Референции

Катеґорія:Населены пункты в Польску
Лизоцим

**Лизоцим** — ензим класы гидролаз, рунтуючый стѣнку бактериалной бункы, наслѣдком чого ся одбывать ей лизис.

В организмѣ людей и живины створюе антибактериалну барьеру в мѣстах контакта з вонкашным простором (очи, носогортанка и др.)

Лизоцим объявив в року 1922 англицкый микробиолог Александер Флеминг в гленѣ з дутости носа. А пак быв выявленый в розличных тканях организма (слызах, слинѣ, слезинѣ, левкоцитах), в ростлинах (капустѣ, редькови), в дакотрых бактериях и фагах.

Препарат *лизоцим* (E 1105)  поуживать ся при хворотах очей, носогортанкы, ясен, при попаленинах, в акушерствѣ.

## Жерела и одказы
* 
* **Прохоров А. М.** (гл. ред.). Большой энциклопедический словарь. Москва: Советская энциклопедия, 1993. 1630 с. .
* **Тимченко А. Д.** Краткий медико-биологический словарь. Киев. Вища школа. 1988. 

## Референции

Катеґорія:Ензимы 
Катеґорія:Конзерванты
Подемщина

**Подемщина**  *Podemszczyzna* – село в Польщи, положене в Подкарпатском воеводствѣ, в Любачовском повѣтѣ, в гминѣ Горинец-Здруй.
## Полога

Село Подемщина лежить в сѣверо-выходном кутѣ Подкарпатского воеводства, оддалене од повѣтового центра Любачов о  на сѣверо-выход, од центра гмины Горинец-Здруй о  на сѣверо-запад. 

## История
История села ся зачинать од XVI. стороча. Около року 1596 ту была поставлена перва, деревяна церква, заховали ся доднесь слѣды по двох наступных деревяных церквах. В року 1672 село зажило татарскый напад, в котром были знищены документы мѣстной грекокатолицкой парохии, а сам парох одвлеченый в рабство. Парохию обновив в року 1682 властник села Адам Антоний Белжецкый, перемышльскый каштелан, котрый быв и участником военных выправ краля Яна III. Собеского на Татары.

В селѣ од року 1882 была нова деревяна церква Покровы Пресвятой Богородицѣ, котра была спалена в року 1944 и наступно збуряна. Од року 1939 село лежало на територии, окупованой СССР. В Подемщинѣ в року 1939 бывали понад 700 Украинцѣ грекокатолицкого вѣровызнаня и понад 100 римокатолицкого, але тыж 70 Жиды, около 40 Поляци. До Другой свѣтовой войны ту пановала згода. Цѣле село было читаво понищене в року 1944. В роках 1945–1947 украинске обывательство села было выселене до УССР.

Доднесь вшиткы подѣи того часу не суть до конця выяснены и суть предметом спора меджи сторонами и потомками участникох трагедии.  

## Вызнамны особы
В Подемщинѣ в роках 1930–1940 служив , грекокатолицкый священик и русинскый народовець, бывшый Министер загранича Лемковской републикы Флоринкы.

## Жерела и одказы
* 
* 
* 
* 

## Референции

Катеґорія:Населены пункты в Польску
Ален Делон

**Ален Делон** (уродив ся 8. новембра 1935 года, Со, О-де-Сен — 18. авґуста 2024, Душі-Монкорбон, Луаре) - французькый актор, єдна з найвыдатных особ французького кіно бігом бульш чим 50 году. Ун зняв ся у фільмах, які театрально приманило бульше 134 міліону позерачу.

Катеґорія:Франція
Быстрый

**Быстрый** (рум. *Bistra*) — село в жупі Марамуреш у Румунії, адміністративный центер комуны Быстрый.

## Полога
Быстрый ся розміщат на высоті около 360-380 м н.м. в окруженю низкых гор (ок. 500-700 м н.м.). Через село тече ріка Вышава и єї приток Быстрый. Находит ся близко Мармарошськых Верьхув, селом проходит неозначеный турістичный путь до верьхув Полонинка и Щербан. У близкости села мож найти булше природных печер. Уд Сигота уддаленый на 31 км, має желізничну штацію. Присілкы Быстрого сут Дубрюкы, Заріка и Рункул.

## Історія
Быстрый ся споминат у 1411. годі як кмітськый присілок села Петровы. Вєдно з довколашными землями быв у властництві фамілії Долгаї. Масовоє гуцулськоє заселеня Быстрого ся удбыло в XVII-XVIII. столітю. Жидувська община села постала в половині XVIII. столітя и была знищена 1944. году.

Уд 1912. году Быстрый має статус окремого села в жупі Мараморош. У 1920 удыйшов Румунії (у 1940-1944 быв пуд владов Мадярщины).

Май важными видами роботы в селі были земледілство, рубаня дерева, банясованя и желізничарство.

## Култура
У 1856. годі в селі поставлена деревляна церьков, розобрана по пожарови в 1992. Нова мурована церьков поставлена в 1995. годі. Перша школа в Быструм основана в меживоєнный час, нова ґімназія поставлена в 1970. годі.

У маю ся в селі удбыват вучарськый фестівал «Гуцулська міра».

Быстрянськый говур удносит ся до гуцулського діалекта. Жителі Быстрого носят назывку «*бур’єни*» (давно їх сохтовали їсти).

## Родакы
* Дмитро Коренюк (1951), писатель и гуморіста, бывшый мер комуны и діректор школы, основатель музикално-танечного колектива «Веселі гуцулы», соорґанізатор фестіваля «Гуцулська міра»

## Референції

Катеґорія:Населены пункты подля алфавитуКатеґорія:Населены пункты Румынии